8 Pati pajumpha nyengu, Davidi wangubaya ndi kuthereska Afilisiti.+ Iyu wangulonda chigaŵa cha Metegi-ama mu manja mwa Afilisiti.2 Davidi wanguthereska Amowabu.+ Iyu wanguŵakambiya kuti agoni pasi ndipu wanguŵapima ndi chingwi. Wangupima vingwi viŵi ndipu ŵanthu wo angukwana penapa angubayika, kweniso wangupima chingwi chimoza ndipu wo angukwana penapa angusiyika amoyu.+ Sonu Amowabu anguja ateŵeti aku Davidi ndipu yiwu amupaskanga msonkhu.+3 Davidi wanguthereska Hadadezeri mwana waku Rehobu, fumu ya ku Zoba+ pa nyengu yo Hadadezeri walutanga kuti wakayambi so kulamuliya ŵanthu ku Msinji wa Yufureti.+4 Davidi wanguko anthulumi aku Hadadezeri akukwera pamahachi 1,700, ndipuso asilikali akwenda pasi 20,000. Pavuli paki, Davidi wangupunduwa mahachi ngosi ngo ngaguzanga magaleta, kupatuwaku mahachi 100.+5 Pa nyengu yo ŵanthu a ku Siriya wa ku Damasiko+ anguza kuziwovya Hadadezeri, fumu ya ku Zoba, Davidi wangubaya ŵanthu 22,000 a ku Siriya.+6 Pavuli paki, Davidi wangujintha msasa wa asilikali mu Siriya wa ku Damasiko, ndipu ŵanthu a ku Siriya anguja ateŵeti aku Davidi ndipuso amupaskanga msonkhu. Yehova wachitiskanga kuti Davidi wapundi* kwekosi ko walutanga.+7 Kweniso Davidi wanguto vishangu vagolidi vakuzunguliya va ateŵeti aku Hadadezeri, ndipu wanguza navu ku Yerusalemu.+8 Fumu Davidi yinguto mkuŵa unandi ukongwa ku Beta ndi ku Berotayi, matawuni ngaku Hadadezeri.9 Sonu Fumu Toyi ya ku Hemati+ yinguvwa kuti Davidi wathereska asilikali wosi aku Hadadezeri.+10 Toyi wangutuma mwana waki Yoramu kwa Fumu Davidi kuti wakamufumbi kuti we wuli kweniso wakamulumbi chifukwa chakuti wachita nkhondu ndi Hadadezeri ndi kumuthereska (pakuti Hadadezeri wachitanga nkhondu kaŵikaŵi ndi Toyi). Iyu wangupinga vinthu vasiliva, vagolidi ndi vamkuŵa.11 Fumu Davidi yingupatuliya vinthu venivi kwaku Yehova limoza ndi siliva kweniso golidi yo wangumupatuwa pa vinthu va ŵanthu amitundu yosi yo wanguyithereska. Iyu wangupatuwa:+12 vinthu vakutuliya ku Siriya ndi ku Mowabu,+ vakutuliya kwa Aamoni, Afilisiti+ ndi Aamaleki,+ kweniso kutuliya pa vo anguphanga kwaku Hadadezeri,+ mwana waku Rehobu, fumu ya ku Zoba.13 Davidi wangujipangiya so zina wachiwe kuchibaya Aedomu 18,000 mu Dambu la Mche.+14 Iyu wangujintha misasa ya asilikali mu Edomu. Mu Edomu mosi wangujinthamu misasa ya asilikali ndipu Aedomu wosi anguja ateŵeti aku Davidi.+ Yehova wachitiskanga kuti Davidi wapundi* kwekosi ko walutanga.+15 Davidi wangulutirizga kulamuliya Ayisirayeli wosi,+ ndipu iyu wayeruzganga ŵanthu ŵaki wosi ndi kuŵachitiya urunji.+16 Yowabu+ mwana waku Zeruya wenga mura wa asilikali, ndipu Yehosafati+ mwana waku Ahiludi wenga wakulemba vakuchitika.17 Zadoki+ mwana waku Ahitubu ndi Ahimeleki mwana waku Abiyatara ŵenga asembi, ndipu Seraya wenga mlembi.18 Benaya+ mwana waku Yehoyiyada wenga mulongozgi wa Akereti ndi Apeleti.+ Ndipu ŵana aku Davidi anguja ŵara ŵa ateŵeti.*
tum_Latn